|  |
| --- |
| PRITARTA |
| Klaipėdos miesto savivaldybės |
| tarybos 2019 m. kovo 21 d. |
| sprendimu Nr. T2-54 |

**KLAIPĖDOS MIESTO SAVIVALDYBĖS 2018–2020 METŲ STRATEGINIO VEIKLOS PLANO ĮGYVENDINIMO 2018 METAIS ATASKAITA**

2018 m. buvo vykdoma 13 Klaipėdos miesto savivaldybės tarybos 2018 m. sausio 25 d. sprendimu Nr. T2-6 patvirtinto Klaipėdos miesto savivaldybės 2018–2020 metų strateginio veiklos plano (toliau – SVP) programų.

|  |
| --- |
| 01 STRATEGINIS TIKSLAS – didinti miesto konkurencingumą, kryptingai vystant infrastruktūrą ir sudarant palankias sąlygas verslui |
| Kodas | Įgyvendinant šį strateginį tikslą, vykdomos programos: |
| **01** | **Miesto urbanistinio planavimo programa** |
| **02** | **Subalansuoto turizmo skatinimo ir vystymo programa** |
| **03** | **Savivaldybės valdymo programa** |
| **04** | **Smulkiojo ir vidutinio verslo rėmimo programa** |
| Efekto kriterijai:E-01-01 Verslumo lygis (SVV įmonių skaičius, tenkantis 1000-iui gyventojų) > 36, **pasiektas lygis – 36,8.**E-01-02 Vidutinis registruotų bedarbių procentas nuo darbingo amžiaus gyventojų (%) < 5 proc., **pasiektas lygis – 7,3 proc.** E-01-03 Vidutinis mėnesinis (bruto) darbo užmokestis > 891,0 Eur, pasiektas lygis – **982,6 Eur (2018 m. III k. duomenys).** |
| 02 STRATEGINIS TIKSLAS – kurti mieste patrauklią, švarią ir saugią gyvenamąją aplinką |
| Kodas | Įgyvendinant šį strateginį tikslą, vykdomos programos:  |
| **05** | **Aplinkos apsaugos programa** |
| **06** | **Susisiekimo sistemos priežiūros ir plėtros programa** |
| **07** | **Miesto infrastruktūros objektų priežiūros ir modernizavimo programa** |
| Efekto kriterijai:E-02-01 Aplinkos oro kokybė, neviršijanti didžiausių leistinų koncentracijų kietosiomis dalelėmis (ne daugiau nei 35 paros per metus) DLK <1; **pasiektas lygis 2018 m. – 61 para Šilutės pl. stotelėje, 15 parų miesto Centro stotelėje.**E-02-02 Avaringumo lygis (kelių eismo įvykių skaičius 100 000 gyv.) <140; **pasiektas lygis 2018 m. – 118,9.**E-02-03 Nusikalstamumo lygis (100 000 gyventojų tenka užregistruotų nusikalstamų veikų) <2600; **pasiektas lygis 2018 m. – 2946.** |
| 03 STRATEGINIS TIKSLAS – užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą |
| Kodas | Įgyvendinant šį strateginį tikslą, vykdomos programos: |
| **08** | **Kultūros plėtros** **programa** |
| **09** | **Jaunimo politikos plėtros programa** |
| **10** | **Ugdymo proceso užtikrinimo programa** |
| **11** | **Kūno kultūros ir sporto plėtros programa** |
| **12** | **Socialinės atskirties mažinimo programa** |
| **13** | **Sveikatos apsaugos programa** |
| Efekto kriterijai:E-03-01 Gyventojų skaičiaus pokytis <0 proc.; **pasiektas lygis 2018 m. – –1,59 proc.**E-03-02 Vidutinė tikėtina gyvenimo trukmė (Klaipėdos apskrityje), metais – 76; **pasiektas lygis 2018 m. – 76,4**. |

Ataskaitoje kiekvienos iš programų vykdymas nagrinėjamas pagal priemonių ir papriemonių įgyvendinimo lygį (remiantis vykdytojų pateikta informacija). Aprašant kiekvienos iš programų vykdymą, nurodomos programų priemonių (papriemonių) įgyvendinimo reikšmės: balta – įvykdymas pagal planą arba geresnis, nei buvo planuota (pasiektos visos planuotų ataskaitiniais metais vertinimo kriterijų reikšmės); žydra – įvykdyta blogiau, nei planuota (pasiekta mažiau vertinimo kriterijų reikšmių, nei planuota); raudona – neįvykdyta (nepasiekta nė viena planuoto ataskaitinių metų produkto kriterijaus reikšmė); pilka – nevykdytina (praradusi aktualumą dėl pasikeitusių ar nepatvirtintų teisės aktų ir kt. aplinkybių). 2018 m. 13 programų buvo planuojama vykdyti 407 priemones ir papriemones. 2018 m. įvykdytų pagal planą priemonių ir papriemonių buvo 312 (76,66 proc.), iš dalies įvykdytos – 69 (16,95 proc.), neįvykdyta – 21 (5,16 proc.), nevykdytinos – 5 (1,23 proc.) (žr. 1 lentelę).

**1 lentelė. 2018–2020 m. SVP programų priemonių ir papriemonių įvykdymas 2018 m.**

| Programos pavadinimas | Planuota iš viso | Įvykdyta pagal planą | Iš dalies įvykdyta | Neįvyk-dyta | Nevyk-dytina |
| --- | --- | --- | --- | --- | --- |
| 01 Miesto urbanistinio planavimo programa | 31 | 23 | 7 | 0 | 1 |
| 02 Subalansuoto turizmo skatinimo ir vystymo programa | 16 | 13 | 2 | 0 | 1 |
| 03 Savivaldybės valdymo programa | 33 | 26 | 4 | 2 | 1 |
| 04 Smulkiojo ir vidutinio verslo rėmimo programa | 8 | 7 | 1 | 0 | 0 |
| 05 Aplinkos apsaugos programa | 28 | 23 | 3 | 1 | 1 |
| 06 Susisiekimo sistemos priežiūros ir plėtros programa | 45 | 31 | 12 | 1 | 1 |
| 07 Miesto infrastruktūros objektų priežiūros ir modernizavimo programa | 48 | 38 | 5 | 5 | 0 |
| 08 Kultūros plėtros programa | 42 | 24 | 12 | 6 |  |
| 09 Jaunimo politikos plėtros programa | 11 | 8 | 2 | 1 |  |
| 10 Ugdymo proceso užtikrinimo programa | 69 | 62 | 6 | 1 |  |
| 11 Kūno kultūros ir sporto plėtros programa | 20 | 14 | 4 | 2 |  |
| 12 Socialinės atskirties mažinimo programa | 34 | 26 | 8 | 0 |  |
| 13 Sveikatos apsaugos programa | 22 | 16 | 4 | 2 |  |
| **Iš viso:** | **407** | **311** | **70** | **21** | **5** |

Palyginti pateikiama informacija apie SVP įvykdymą 2015 m., 2016 m., 2017 m., 2018 m. (žr. 1 diagramą).

1 diagrama. SVP programų priemonių įvykdymas 2015 m., 2016 m., 2017 m. ir 2018 m., procentais.

2 lentelėje pateikiama informacija apie SVP programų finansavimą iš visų finansavimo šaltinių 2018 m. ir lėšų panaudojimą (kasines išlaidas).

**2 lentelė. 2018 m. SVP strateginių tikslų, programų, patvirtintų ir patikslintų asignavimų ir panaudotų lėšų suvestinė**

| **Strateginio tikslo kodas** | **Savivaldybės strateginio tikslo pavadinimas** | **Programos kodas** | **Programos pavadinimas** | **Lėšos 2018 m.** **(iš visų finansavimo šaltinių), tūkst. Eur** |
| --- | --- | --- | --- | --- |
| 2018 m. asignavimų patvirtintas planas\* | 2018 m. asignavimų patikslintas planas\*\* | 2018 m. panaudotos lėšos (kasinės išlaidos) |
| **01** | **Didinti miesto konkurencingu-mą, kryptingai vystant infrastruktūrą ir sudarant palankias sąlygas verslui** | **01** | Miesto urbanistinio planavimo programa | 1386,4 | 1205,4 | 737,6 |
| **02** | Subalansuoto turizmo skatinimo ir vystymo programa | 2330,0 | 2910,5 | 2555,7 |
| **03** | Savivaldybės valdymo programa | 13341,9 | 13454,9 | 12204,7 |
| **04** | Smulkiojo ir vidutinio verslo rėmimo programa | 619,6 | 619,6 | 512,6 |
| **02** | **Kurti mieste patrauklią, švarią ir saugią gyvenamąją aplinką** | **05** | Aplinkos apsaugos programa | 11974,4 | 9391,0 | 7274,7 |
|  | **06** | Susisiekimo sistemos priežiūros ir plėtros programa | 28111,0 | 28292,8 | 24443,3 |
|  | **07** | Miesto infrastruktūros objektų priežiūros ir modernizavimo programa | 13539,3 | 13434,7 | 9716,8 |
| **03** | **Užtikrinti gyventojams aukštą švietimo, kultūros, socialinių, sporto ir sveikatos apsaugos paslaugų kokybę ir prieinamumą** | **08** | Kultūros plėtros programa | 8966,5 | 8803,8 | 7564,6 |
| **09** | Jaunimo politikos plėtros programa | 196,5 | 194,8 | 179,2 |
| **10** | Ugdymo proceso užtikrinimo programa | 82931,5 | 83553,1 | 80729,0 |
| **11** | Kūno kultūros ir sporto plėtros programa | 12292,1 | 11811,7 | 9271,0 |
| **12** | Socialinės atskirties mažinimo programa | 48838,5 | 48615,2 | 43109,5 |
| **13** | Sveikatos apsaugos paslaugų kokybės gerinimo programa | 4021,7 | 3994,5 | 2518,6 |
|  | **Iš viso programoms:** | **228549,4** | **226282,0** | **200817,3** |

\*Pagal Klaipėdos miesto savivaldybės tarybos 2018 m. sausio 25 d. sprendimą Nr. T2-6.

\*\*Pagal Klaipėdos miesto savivaldybės tarybos 2018 m. gruodžio 20 d. sprendimą Nr. T2-266.

2018 m. nevykdomų ar neįvykdytų priemonių ir papriemonių buvo daugelyje programų, išskyrus Miesto urbanistinio planavimo (Nr. 1), Subalansuoto turizmo skatinimo ir vystymo (Nr. 2), Smulkiojo ir vidutinio verslo rėmimo (Nr. 4) bei Socialinės atskirties mažinimo (Nr. 12) programas. Didžiausią įtaką tam, kad nebuvo įvykdytos priemonės ar nepasiekti planuoti produkto vertinimo kriterijai, turėjo: 1) užtrukusios viešųjų pirkimų ir sutarčių derinimo procedūros; 2) ilgiau, nei planuota, trukęs projektų derinimas su išorės institucijomis (Nacionaline žemės tarnyba, Kultūros paveldo departamentu, ministerijomis), 3) tiekėjų vėlavimas suteikti paslaugas ar atlikti darbus laiku ir kokybiškai; 4) žmogiškųjų išteklių trūkumas kai kuriuose Savivaldybės administracijos padaliniuose dėl darbuotojų kaitos, nedarbingumo etc.; 5) kai kurios priemonės neįvykdytos ar nepasiekti rodikliai, nes savivaldybės taryboje buvo priimti arba nepriimti atitinkami sprendimai (pvz., nebuvo patvirtinta Bendrojo plano koncepcija, dėl per didelės kainos atsisakyta įsigyti būstą bendruomeniniams vaikų globos namams ir pan.).

PRIDEDAMA.Klaipėdos miesto savivaldybės 2018–2020 metų strateginio veiklos plano įvykdymo 2018 m. 13 programų ataskaitos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_